b'\n_START_ARTICLE_\nPunainen turvamies\n_START_PARAGRAPH_\nPunainen turvamies (engl. Red shirt) on humoristinen yleisnimitys kuolevalle, v\xc3\xa4h\xc3\xa4merkitykselliselle perushahmolle elokuvissa ja televisiosarjoissa. Hahmon alkuper\xc3\xa4 juontaa Star Trek -televisiosarjaan, jossa aluksen punapaitaiset turvamiehet joutuvat usein uhraamaan henkens\xc3\xa4 t\xc3\xa4rke\xc3\xa4mpien henkil\xc3\xb6hahmojen puolesta. Punapaidan merkitys on tuoda esiin tilanteen vaarallisuus.'